ผมมีอาการคันหนังหุ้มปลายอวัยวะเพศข้างในครับ(ไม่เคยมีsexมาก่อน) อาการมันจะคันๆ แดงๆ ไม่มีตุ่มหรือหนอง ผมเคยรักษากับรพ.แผนกผิวหนัง บอกว่าเป็นเชื้อราและใช้เวลารักษาประมาณ1เดือนแล้วก็หายเป็นปกติครับ แต่หลังจากหายได้1-2เดือนอาการก็กลับมาอีกตอนนี้เป็นเกือบจะ1เดือนแล้วครับ ระหว่างนี้ผมใช้ยาทาสปอราซิลอาการก็ดีขึ้นครับ มันจะมีอาการคันแค่ช่วงหลังอาบน้ำ และหลังปัสสาวะ จะมีอาการคันมากหากเช็ดไม่แห้ง ผมลองหาข้อมูลในอินเตอร์เน็ตมีการตัดชิ้นส่วนเนื้อหนังหุ้มเพื่อตรวจดูว่าเป็นเชื้อราชนิดใด ผมอยากสอบถามหน่อยครับว่าจะมีการดำเนิดการตัดอย่างไรครับ ใช้มีดหรือเครื่องมืออุปกรณ์อะไร มีการฉีดยาชา จะเจ็บมากไหม และเป็นการตัดแค่นิดเดียวไม่ใช่การขลิปใช่ไหมครับ และราคาในการตรวจของรพ.เอกชนประมาณเท่าไรเหรอครับ ขอบครับ
สวัสดีค่ะ การติดเชื้อราที่บริเวณเยื่อบุอวัยวะเพศชายนั้น อาจจะทำให้มีอาการคัน ลอก มีผื่นแดงที่บริเวณเยื่อบุอวัยวะเพศโดยการยืนยันการวินิจฉัย เบื้องต้นอาจทำได้โดยการขูดเอาขุยบริเวณอวัยวะเพศไปตรวจดูว่ามีเชื้อราจริงหรือไม่ ถ้ามี ควรได้รับยาฆ่าเชื้อราภายใต้การดูแลของแพทย์ และติดตามอาการว่าตอบสนองต่อการรักษาหรือไม่ส่วนใหญ่จะไม่ได้เริ่มด้วยการตัดชิ้นเนื้อไปตรวจเลย เพราะเป็นวิธีการที่ก่อให้เกิดความเจ็บปวด ส่วนใหญ่จะเริ่มด้วยการขูดเชื้อราไปตรวจและลองรักษาดูก่อนดังกล่าวไป การตัดชิ้นเนื้อจะทำกรณีที่ไม่ตอบสนองต่อการรักษา หรือแผลเป็นเรื้อรังไม่หายไปในช่วงเวลา 1 เดือนขึ้นไป ค่าใช้จ่ายในการทำนั้น ขึ้นกับความยากง่ายของหัตถการ หากต้องการทำในรพ.เอกชนที่ต้องจ่ายเงินเองนั้น ค่าใช้จ่ายการตัดชิ้นเนื้ออาจอยู่ได้ระดับหลักพันบาท แต่จากที่กล่าวมา คิดว่าน่าจะยังไม่มีความจำเป็นต้องตัดชิ้นเนื้อตอนนี้ค่ะ